U-I-29/99
Natisni
Opravilna št.:
U-I-29/99
Datum odločitve:
20. 5. 1999
Objavljeno:
OdlUS VIII, 107
ECLI:
ECLI:SI:USRS:1999:U.I.29.99
Akt:
Odlok o izplačevanju akontacij vojaških pokojnin (Uradni list RS, št. 2/92)
Izrek:
Pobuda za oceno ustavnosti in zakonitosti Odloka o izplačevanju akontacij vojaških pokojnin se zavrne.
Evidenčni stavek:
O ustavni pritožbi je Ustavno sodišče odločilo s sklepom št. Up- 5/96 z dne 27. 1. 1999. Že v tem sklepu je navedlo svoje prejšnje odločitve, s katerimi je presojalo ustavnost in zakonitost Odloka. Pobudnik ne navaja nobenih novih razlogov, zaradi katerih bi bila potrebna ponovna presoja Odloka. O (smiselno) enakih ugovorih je Ustavno sodišče odločalo že v odločbi št. U-I-70/92 z dne 5. 11. 1992 (Uradni list RS, št. 55/92 in OdlUS I, 77), v sklepu št. U-I-137/92 z dne 8. 4 1993 (OdlUS II, 38) in v odločbi št. U-I-89/93 z dne 20. 1. 1994 (Uradni list RS, št. 9/94 in OdlUS III, 7), v katerih je bila odločitev sprejeta še pred vložitvijo te pobude.
Odlok je z uveljavitvijo Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98 - ZPIZVZ) tudi prenehal veljati.
Geslo:
Pokojninsko in invalidsko zavarovanje.
Vojaške pokojnine, akontacija.
Ustavno sodišče, ponovno odločanje Ustavnega sodišča o isti zadevi.
Ustavno sodišče, ocena predpisa, ki je prenehal veljati.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
V obrazložitvi svoje odločitve se Ustavno sodišče sklicuje na svoje zadeve št. Up-5/96 z dne 27. 1. 1999, št. U-I-70/92 z dne 5. 11. 1992 (OdlUS I,77), št. U-I-137/92 z dne 8. 4. 1993 (OdlUS II,38), št. U-I-89/93 z dne 20. 1. 1994 (OdlUS III,7).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Živadin Janić, Črnomelj
Datum vloge:
27. 1. 1999
Vrsta odločitve:
sklep
Vrsta rešitve:
zavrnitev
Dokument:
US19458
Dokument v PDF obliki:
U-I-29-99.pdf
115 KB
Prenesite datoteko
U-I-29/99
20. 5. 1999
S K L E P
Ustavno sodišče je v postopku za preizkus pobude Živadina Janića iz Črnomlja na seji dne 20. maja 1999
s k l e n i l o:
Pobuda za oceno ustavnosti in zakonitosti Odloka o izplačevanju akontacij vojaških pokojnin (Uradni list RS, št. 2/92) se zavrne.
O b r a z l o ž i t e v
1. Pritožnik je z ustavno pritožbo izpodbijal posamične odločitve v upravnem in sodnem postopku, s katerimi mu je bilo ustavljeno izplačevanje akontacije vojaške pokojnine, ker je kot tuj državljan odjavil stalno prebivališče v Sloveniji in ga prijavil v Srbiji. Z isto vlogo je vložil tudi pobudo za oceno ustavnosti in zakonitosti predpisa, na podlagi katerega so bili izpodbijani posamični akti sprejeti. Navaja, da naj bi bil Odlok o izplačevanju akontacij vojaških pokojnin (Uradni list RS, št. 2/92 - v nadaljevanju: Odlok) v nasprotju z legalitetnim načelom, ker da ureja materijo, ki bi jo moral urejati zakon.
Prav tako naj bi v nasprotju z načelom pravne in socialne države posegal v pravice vojaških zavarovancev, priznane ne samo z 18. členom Ustavnega zakona za izvedbo Temeljne ustavne listine o samostojnosti in neodvisnosti Republike Slovenije, ampak tudi na podlagi 2., 14. in 50. člena Ustave. Odlok naj bil v nasprotju tudi s pravico do svobode gibanja iz 32. člena Ustave.
2. O ustavni pritožbi je Ustavno sodišče odločilo s sklepom št. Up-5/96 z dne 27. 1. 1999. Že v tem sklepu je navedlo svoje prejšnje odločitve, s katerimi je presojalo ustavnost in zakonitost Odloka. Pobudnik ne navaja nobenih novih razlogov, zaradi katerih bi bila potrebna ponovna presoja Odloka. O (smiselno) enakih ugovorih je Ustavno sodišče odločalo že v odločbi št. U-I-70/92 z dne 5. 11. 1992 (Uradni list RS, št. 55/92 in OdlUS I, 77), v sklepu št. U-I-137/92 z dne 8. 4 1993 (OdlUS II, 38) in v odločbi št. U-I-89/93 z dne 20. 1. 1994 (Uradni list RS, št. 9/94 in OdlUS III, 7), v katerih je bila odločitev sprejeta še pred vložitvijo te pobude.
3. Odlok je z uveljavitvijo Zakona o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98 - ZPIZVZ) tudi prenehal veljati.
4. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednika dr. Lojze Ude ter sodnice in sodniki dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk in dr. Dragica Wedam - Lukić. Sklep je sprejelo soglasno.
Namestnik predsednika:
dr. Lojze Ude